Goeie nuus vir huiskopers, slegte nuus vir eienaars - Jou Geld | Solidariteit WêreldJou Geld | Solidariteit Wêreld
Tuis › Artikels › Goeie nuus vir huiskopers, slegte nuus vir eienaars
Goeie nuus vir huiskopers, slegte nuus vir eienaars
Huisprysgroei van minder as 0.2% maand-op-maand is in September aangeteken.
Voornemende huiskopers kan ook 'n sug van verligting slaak want huispryse gaan traag groei vir die res van die res van 2015 en ook in 2016. Maar vir verkopers en huiseienaars is dit slegte nuus.
"Die gemiddelde nominale waarde van huise in die verskeie kategorieë van middelsegment-behuising in Suid-Afrika se groei op 'n jaargrondslag was betreklik laag in die eerste nege maande van 2015 gebly," sê Jacques du Toit, eiendomsontleder by Absa.
"Reële huisprysgroei, ná aanpassing vir verbruikersinflasie, was steeds tot en met Augustus onder druk teen die agtergrond van trae nominale huisprysgroei en tendense in verbruikersprysinflasie gedurende die jaar. 'n Mate van reële prysinflasie is in Augustus in die klein en groot kategorieë van middelsegment-behuising aangeteken. Die gemiddelde prys van middelgrootte-behuising het sedert 'n jaar gelede effens in reële terme gedaal."
Volgens du Toit is die gemiddelde nominale waarde van klein huise in die middelsegment-kategorieë (80m²-140m²) R884k, vir middelgrootte huise (141m²-220m²) is dit 1.225 m en vir groot huise (221m²-400m²) is dit R1.995 m.
Hy sê vebruikers gaan nog verder onder finansiële druk kom oor die volgende 12 tot 18 maande weens lae ekonomiese and indiensnemingsgroei, inflasionêre druk en stygende rentekoerse. "Die makro-ekonomiese tendense en toestande van huishoudings se finansies sal in die banke se aptyt vir risiko en uitleenkriteria weerspieël word. Hierdie faktore, tesame met verwikkelinge betreffende verbruikersvertroue, sal belangrik bly ten opsigte van die prestasie van die eiendomsmark. Dit sal ook duidelik wees in die aanvraag vir, en bekostigbaarheid van, finansiering vir huislenings."